Mykolas Rekys

Mykolas Rekys (1939 m. sausio 26 d. Ariogaloje, Kėdainių apskrityje – 2022 m. lapkričio 20 d.)Mirė solistas Mykolas Rekys. Lrytas.lt. 2022-11-21. Nuoroda tikrinta 2022-11-21. – Kauno valstybinio muzikinio teatro solistas (baritonas).Mykolas Rekys. Raseinių Marcelijaus Martinaičio viešoji biblioteka.raseiniai.rvb.lt

 Biografija 
Mykolas Rekys gimė ir augo Ariogaloje su mama, kuri dainavo Ariogalos chore, o kiekvieną sekmadienį – bažnyčioje. Mykolas dainavo nuo mažens ir, pasak aplinkinių, turėjo gražų balsą. Mokėsi Ariogalos vidurinėje mokykloje ir septyniolikos metų (1956 m.) su komjaunimo kelialapiu išvyko į Kazachstaną, Pavlodaro miestą, kur dirbo mūrininku, šaltkalviu, santechniku.Ainė Jacytė. Atsidavimas profesijai – raktas į sėkmę ir pripažinimą. Kauno diena. 2019.01.19. m.kauno.diena.lt Po darbo lankė Pavlodaro kultūros namų dramos būrelį. 1964 m. baigė Piotro Čaikovskio aukštesniąją muzikos mokyklą. Tais pačiais metais sugrįžo į Lietuvą ir rugsėjo mėnesį po perklausos pas chormeisterį Kazimierą Linkevičių buvo priimtas į Kauno valstybinio muzikino teatro chorą.

Mykolo Rekio gyvumą ir laisvumą scenoje, vaidybos sugebėjimus pastebėjo režisieriai Aldona Ragauskaitė. Rostislavas Andrejevas.

1968 m. baigė teatre organizuotus aktoriaus meistriškumo kursus, vedamus Antano Gabrėno, o vokalą tobulino pas Stanislovą Rubinovą. 1969 m. režisierė Vlada Mikštaitė pervedė į solistų trupę.

 Karjera 
Mykolo Rekio „kūrybinėje sąskaitoje“ apie 80 vaidmenų operetėse, miuzikluose, operose ir muzikinėse komedijose, daugiau nei trys tūkstančiai septyni šimtai suvaidintų spektaklių. Kai kurie personažai kurti po kelis kartus, skirtinguose pastatymuose.

Nemažos svarbos kūrybinio kelio pradžioje turėjo susitikimas su Genadijumi Ansimovu (kviestinis režisierius iš Rusijos), kuris Kaune statė Aleksandro Kolkerio miuziklą „Lošimas“ pagal rusų klasiko Aleksandro Suchovo–Kobylino komediją „Krečinskio vedybos“. Paskesni vaidmenys – Edvinas ir Tasilas Imrės Kalmano operetėse „Silva“ ir „Grafaitė Marica“, Renė ir grafas Danila Franco Leharo operetėse „Grafas Liuksemburgas“ ir „Linksmoji našlė“, Fredis – Frederiko Lėvės miuzikle „Mano puikioji ledi“Rūta Kanopkaitė, Savaitraštis „Šeimininkė“ 2009 m. sausio 21 d. Ištikimas operetės riteris.www.delfi.lt. ir daugelyje kitų.

Solistas koncertavo daugelyje Lietuvos miestų, o taip pat ir Nordhauzene (Vokietijoje), Čikagoje (JAV), Sidnėjuje (Australijoje).

Išėjęs į pensiją Mykolas Rekys giedojo Kauno Šv. apaštalų Petro ir Povilo arkikatedroje bazilikoje.

 Apdovanojimai 
 1985 m. Renė vaidmuo F. Leharo operetėje „Grafas Liuksemburgas” pažymėtas Lietuvos teatro sąjungos garbės raštu.
 1986 m. Mykolui Rekiui suteiktas Lietuvos nusipelniusio artisto vardas.

 Nuorodos 

Mykolo Rekio sukurtų vaidmenų sąrašas

 Šaltiniai 

Kategorija:Lietuvos operos dainininkai
Kategorija:baritonai